ועדת הכנסת, כנסת 19, פרוטוקול מספר 123, 2014-10-29 10:15

יריב לוין: אני פותח את הישיבה.

יריב לוין: אפתח בנושא קביעת ועדות לדיון.

יריב לוין: אתחיל בסעיף קביעת ועדה לדיון בהצעת חוק בתי דין רבניים (קיום פסקי דין של גירושין) (תיקון – הארכת תוקף המרבית למאסר כפייה), התשע"ד-2013, של חה"כ מיכל רוזין וקבוצת חברי הכנסת (פ/1793/19).

יריב לוין: הצעת החוק הזאת יושבת פה על שולחנה של הוועדה זמן ארוך לקביעת ועדה.

יריב לוין: הייתה בעניינה מחלוקת בין ועדת החוקה לבין הוועדה למעמד האישה.

יריב לוין: יושבת-ראש הוועדה למעמד האישה הודיעה שהיא מוותרת ומסכימה שהחוק יעבור לוועדת החוקה, חוק ומשפט.

יריב לוין: אני חושב שהיא ויתרה בצדק, כי החוק הזה צריך להיות נדון בוועדת החוקה, חוק ומשפט.

יריב לוין: ומשכך הדבר, אין שום סיבה להמשיך ולעכב אותו, ולכן אני מציע שאנחנו נאשר את העברתו לוועדת החוקה, חוק ומשפט.

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – רוב

יריב לוין: נמנעים – אין

יריב לוין: אושר פה אחד.

יריב לוין: תודה.

יריב לוין: אני עובר לנושא השני בקביעת הוועדות לדיון, קביעת ועדה לדיון בהצעת חוק הפחתת הגירעון והגבלת ההוצאה התקציבית (תיקון מס' 15) (שיעור הגירעון בשנות התקציב ואילך וסכום ההוצאה הממשלתית בשנות התקציב 2015), התשע"ה-2014 (מ/892).

יריב לוין: ההצעה הזאת, שמקומה מטבע הדברים בוועדת הכספים, הוצע להעביר אותה לוועדת המדע והטכנולוגיה על מנת לקדמה בהליך מהיר נוכח העומס על ועדת הכספים.

יריב לוין: אבל אני חושב שבכל זאת שזה צריך להישאר בוועדת הכספים.

אברהם מיכאלי: הכי טוב ועדת מדע.

יריב לוין: אם מישהו רוצה לנמק, אנחנו בוודאי נאפשר את זה.

משה גפני: אני נמצא פה בשביל לנמק.

יריב לוין: חבר הכנסת גפני, בבקשה.

משה גפני: הנושא הזה של הפחתת הגירעון הוא בוודאי נושא מאוד מדעי.

משה גפני: שר האוצר וסגן שר האוצר, לפני כמה חודשים, עמדו במליאת הכנסת והסבירו שלהעלות את יעד הגירעון הוא דבר חמור מאוד מבחינה כלכלית.

משה גפני: אז היה מצב שהם פגעו באזרחים בכל מיני נושאים, אמרו שהיה חסר כסף.

משה גפני: לאחר מכן היו הכנסות גבוהות בהכנסות המדינה, ובמקום להחזיר את הכסף לאזרחים – היה אז מע"מ, היו אז כמה גזרות שהם עשו בקיצוץ רוחבי – הם אמרו שהם צריכים להפחית את הגירעון.

משה גפני: כי הפחתת הגירעון היא דבר קריטי.

משה גפני: המשמעות של העניין היא שהכסף יעלה יותר זול, דירוג האשראי של מדינת ישראל לא יהיה בסכנה.

משה גפני: הסבירו פה באריכות.

משה גפני: אני כמובן לא הבנתי כלום, בגלל שכל הזמן הם אומרים לי שאני לא מבין, הם מבינים.

משה גפני: אמרתי להם שמדינת ישראל זה לא חברה לייצור פחיות בירה.

משה גפני: יש פה אנשים, יש פה עניים, יש פה מעמד ביניים, יש עשירים, יש דברים שהם צרכים מאוד משמעותיים, ולכן במקום להפחית את הגירעון במידה מסוימת צריך להחזיר חזרה את הגזרות שהם עשו.

משה גפני: והם התעקשו בכל תוקף שלא לעשות את זה.

משה גפני: פתאום מגיע שר האוצר ומעביר בממשלה הצעת חוק, שעכשיו היא אמורה להידון כאן, עם הביקורת הציבורית הנוקבת לעניין הזה.

משה גפני: במקום יעד גירעון של 2.5% הוא מבקש 3.4%.

משה גפני: לא אז שדיברנו על פרומילים או על חצאי אחוזים.

משה גפני: הוא הולך להעלות את זה באופן דרמטי, שאנחנו נשלם את המחיר.

משה גפני: יש פה בעיה מדעית שאני צריך להבין את הראש של שר האוצר, כי בזה תלוי העניין.

משה גפני: הרי לא יכול להיות דבר כזה שלפני כמה חודשים – אני לא יודע אם הייתם ערים לדיונים אז שהם אמרו שאי-אפשר להחזיר את ההוצאה הממשלתית.

יריב לוין: אולי תקים ועדה אקדמית.

קארין אלהרר: צריך שולחן עגול.

משה גפני: לא ועדה אקדמית.

משה גפני: טכנולוגיה, לחלוטין.

זאב אלקין: יש לי הצעת פשרה.

זאב אלקין: את החוק נשלח לאן שהוא צריך ללכת, ואתה תקים אצלך ועדת משנה שתחקור מבחינה מדעית.

משה גפני: אני אגיד לך למה זה לא יכול ללכת לוועדת כספים.

משה גפני: כי בוועדת כספים אנחנו נמצאים היום בבעיה.

משה גפני: בוועדת המדע אנחנו מאשרים מה שצריך לאשר, מה שלא צריך לאשר לא מאשרים, מה שצריך לשנות משנים.

דוד רותם: מה זה קשור למדע?

משה גפני: נמצא כאן יושב-ראש ועדת הכספים.

משה גפני: הוא הודיע השבוע בוועדת הכספים והוא אומר את זה גם בתקשורת: אני נגד חוק מע"מ אפס.

משה גפני: אבל הוא הולך לאשר את זה.

משה גפני: זאת אומרת, יש מצב כזה שראשי ועדות מתביישים להגיד את זה.

משה גפני: הם מתחילים למרוח, לעגל פינות.

משה גפני: הוא אומר: אני נגד החוק, ומאשר את זה.

משה גפני: הוא יכול להיות נגד יעד הגירעון, בגלל שבאמת זה יהיה נזק עצום למעמד הביניים במדינת ישראל ולשכבות החלשות, בגלל שאנחנו נשלם את זה.

משה גפני: מי ישלם את הגירעון?

משה גפני: שר האוצר חושב שזאת אמירה באיזשהו פתק כמה יהיה כתוב, יעד הגירעון הוא 3.4%?

זאב אלקין: הכהונה שלך בוועדת הכספים שינתה אותך מהיסוד.

זאב אלקין: לראות אותך נלחם בשביל יעד הגירעון, כדי שחס וחלילה לא להגדיל את תקציב המדינה – רק בשביל זה היה שווה שתהיה יושב-ראש ועדת הכספים.

משה גפני: על מה אני הולך להילחם זה עוד דבר.

זאב אלקין: האוצר גייר אותך.

משה גפני: אבל אני רוצה להבין את המציאות הזאת שבא שר האוצר, שהוא אחראי על הכלכלה של מדינת ישראל, שהוא אחראי על ההוצאות שלנו, שהוא אחראי על יוקר המחיה, על כל מה שנלווה לעניין הזה.

משה גפני: לפני כמה חודשים הוא מדבר על יעד גירעון קטן, שזה לא היה פוגע באזרחי המדינה.

משה גפני: פתאום הוא מטיס את זה ל-3.4%?

משה גפני: הוא יודע מה המשמעות של העניין?

משה גפני: הוא מבין שאנחנו בסופו של דבר, האזרחים הרגילים, אנחנו נשלם הרבה יותר בגלל שהכסף כאן יעלה יותר מאשר במצב הזה?

משה גפני: הוא נגד כל העולם.

משה גפני: באמת הוא אומר שלא מעניין אותו מהכלכלנים, לא מעניין אותו מנגידת בנק ישראל.

זאב אלקין: זה מוקלט מה שיש פה.

רינה פרנקל: הגירעון היה 5% והמע"מ 4%.

זאב אלקין: תאר לעצמך שיהיו בחירות בזמן כלשהו, ותבוא למשא-ומתן קואליציוני ואז יגידו שחבר הכנסת גפני מתנגד להגדלת יעד הגירעון.

זאב אלקין: תבוא עם כל מיני תוכניות ותהיה בעיה.

משה גפני: לא, לא.

משה גפני: אני לא מתנגד להגדלת יעד הגירעון אם אני אבין מה שר האוצר מתכנן.

יריב לוין: אם עד עכשיו חשבתי שהבנתי, עכשיו אני באמת לא מבין.

משה גפני: הוא מכניס את זה כדי לבלבל אותי.

יריב לוין: תקל עלינו, תעשה את זה בשלבים.

משה גפני: אני בעד הגדלת יעד הגירעון אם שר האוצר ידע להסביר מה הוא אמר לפני כמה חודשים ומה הוא אומר עכשיו.

משה גפני: שיסביר על מה מדובר.

רינה פרנקל: הוא תמיד מסביר.

משה גפני: לא.

משה גפני: הוא לא יודע להסביר.

משה גפני: הרי אין צמיחה.

משה גפני: הצמיחה היחידה זה הזקן שלו, אמרתי לו את זה.

יריב לוין: מעיר לי חבר הכנסת ליפמן, ובצדק, שאומנם מאז שאני לא יושב-ראש הקואליציה כבר יש לי זמן ואני יכול להקשיב באריכות לכל דבר, אבל בכל זאת אני לא לבד פה.

יריב לוין: אז בוא נסכם שאתה תתכנס עוד שתי דקות לסיום ההנמקה.

יריב לוין: כי גם ככה נדמה לי שהיא מורכבת.

משה גפני: אני מתקדם לסיום, אבל אני רוצה להגיד לך, לא קשור ליושב-ראש הקואליציה ולא קשור ליושב-ראש הוועדה.

משה גפני: בכל פעם שאני מדבר, לחברי "יש עתיד" אין זמן.

משה גפני: למה אין להם זמן?

משה גפני: הם צריכים להחליט משהו?

משה גפני: הרי הכול מחליט להם איש אחד.

דב ליפמן: או לעבוד או ללמוד.

משה גפני: לעבוד?

משה גפני: לעבוד על עצמם.

משה גפני: הם לא יכולים לשמוע אותי, בגלל שאני אומר אמת.

דב ליפמן: אנחנו עובדים, מה לעשות.

דב ליפמן: עובדים.

דב ליפמן: לא רק מדברים.

משה גפני: אני לא מתייחס אליך, בשביל מה אתה מפריע לי?

משה גפני: חתיכת אפס.

משה גפני: מע"מ אפס זה אתה.

דב ליפמן: אתה מתייחס עכשיו, מה לעשות.

יריב לוין: חבר הכנסת גפני, אני חושב שכאשר אתה מדבר על הנושא הזה, אין טעם שתפנה אלי.

יריב לוין: יותר טוב שתדבר אל רוברט, הוא באמת לא מכיר את הדבר הזה.

יריב לוין: אז יעזור אם תוכל לעדכן אותו.

רוברט אילטוב: יושב-ראש הוועדה, החיוך מיום שני פשוט לא יורד ממך.

יריב לוין: לזה אני מסכים.

רוברט אילטוב: אני מבין שירדה ממך אבן רצינית.

משה גפני: אתם לוקחים את העבודה שלכם מאוד בצחוק.

קארין אלהרר: בניגוד אליך.

משה גפני: בניגוד אלי.

משה גפני: אני רוצה להסביר בדקה אחת לחברי ועדת הכנסת מה המשמעות של ועדת המדע והטכנולוגיה.

קארין אלהרר: והחלל.

משה גפני: לא, אנחנו לא החלל.

משה גפני: אנחנו דנים גם על החלל, אבל עוד לא הוספנו את השם.

משה גפני: אני חושבת שלכנסת בכלל צריך להוסיף את החלל עכשיו.

משה גפני: ועדת המדע והטכנולוגיה עוסקת בחידושים שקיימים בעולם המודרני.

משה גפני: אני מכיר את הממשלות הרבה שנים.

משה גפני: יש באמת חידוש בעידן המודרני, ששר האוצר – לא היה דבר כזה.

משה גפני: זה חידוש מדעי שצריך לבדוק אותו טכנולוגית, איך זה קרה.

זאב אלקין: מאז שהוא נהיה יושב-ראש ועדת המדע, הוא פרופסור.

משה גפני: אין ועדה יותר מתאימה לעניין הזה מאשר ועדת המדע.

זאב אלקין: תחשוב מה יקרה כשהוא יהיה יושב-ראש הוועדה למעמד האישה, מה זה יעשה לו.

זאב אלקין: מכל ועדה הוא לוקח משהו.

משה גפני: יש לו תוכניות מעניינות.

משה גפני: עכשיו הוא מדבר אתי על ועדה לקידום מעמד האישה.

משה גפני: אתה מזכיר לי את ביבי עם התוכניות שלו.

משה גפני: אם חברי הוועדה חוששים שאני אסחוב זמן או משהו, אני מציע שאם זה יעבור לוועדת המדע, אני מתחייב בעזרת ה' בתוך שבוע לקבל החלטה.

משה גפני: לא חשוב איזה, אבל שאף אחד לא יחשוב שאני אסחוב זמן.

משה גפני: אני הולך לאשר את זה מהר.

יריב לוין: חבר הכנסת גפני, אנחנו סומכים עליך.

יריב לוין: אל תראה בהצבעה שלנו האחרת משום זה שאנחנו לא סומכים על ההצהרה האחרונה שלך.

יריב לוין: מי בעד להעביר את הצעת החוק לוועדת הכספים?

יריב לוין: מי נגד?

יריב לוין: מי נמנע?

יריב לוין: בעד – 9

יריב לוין: נמנעים – אין

יריב לוין: לפיכך הוחלט שההצעה תעבור לדיון בוועדת הכספים.

יריב לוין: אנחנו עוברים לנושא הבא, עניינו של החוק המכונה חוק מע"מ אפס.

יריב לוין: נתחיל בסוגיית ההצבעות על המיזוגים.

יריב לוין: מיזוג הצעת החוק הממשלתית חוק מס ערך מוסף (הטבה במס בעסקה לרכישת דירת מגורים מוטבת), התשע"ד-2014 (מ/876), עם שלוש הצעות חוק אחרות מתוך הארבע.

יריב לוין: שכן ביקש חבר הכנסת אייכלר שהצעתו לא תמוזג, ואני חושב שראוי שנכבד.

יריב לוין: לכן אציע למזג, נגד המיזוג של הצעתו של חבר הכנסת אייכלר.

איילת שקד: הוא לא רוצה למזג כי האוצר היה נגד ההצעה שלו?

יריב לוין: יש גם הצעה של חבר הכנסת וקנין?

יצחק וקנין: הגשתי בכתב.

יריב לוין: לא אכפה עליך את זה.

יריב לוין: מיותר לומר.

יריב לוין: אם כך, יש הצעה של חברת הכנסת רגב.

יריב לוין: אתה חתום על הצעה שמוביל אותה חבר הכנסת שטרית, אז הוא צריך לבקש, חבר הכנסת וקנין.

יריב לוין: יש הצעה של חברת הכנסת גמליאל והצעה של חבר הכנסת אייכלר.

יריב לוין: אז רק ההצעה של חבר הכנסת אייכלר יכולה לרדת, אני לא יכול להוריד את האחרות.

יצחק וקנין: אדוני היושב-ראש, אני חייב הבהרה.

יצחק וקנין: אני ביקשתי להוריד את שמי.

יריב לוין: זה מותר לך, אבל זה לא פה.

<ארבל אסטרחן: צריך להודיע את זה למזכירות הכנסת.

יריב לוין: את זה מותר לך לעשות בכל שלב, לא כאן.

יריב לוין: אתה גם לא צריך את האישור שלנו לדבר הזה.

יריב לוין: אבל אנחנו ממזגים את ההצעות על-פי מספריהן.

יריב לוין: לפיכך אנחנו ממזגים את ההצעה הממשלתית שאת פרטיה קראתי קודם עם הצעות החוק הפרטיות הבאות:

יריב לוין: הצעת חוק מס ערך מוסף (תיקון – פטור בעת קניית דירה ראשונה לזוגות צעירים בכל הארץ), התשע"ג-2013 (פ/489); הצעת חוק מס ערך מוסף (תיקון – פטור בעת קניית דירה ראשונה לזוגות צעירים), התשע"ג-2013 (פ/1005); והצעת חוק מס ערך מוסף (תיקון – פטור בעת קניית דירה ראשונה לזוגות צעירים), התשע"ד-2014 (פ/2440).

משה גפני: הם הוציאו את השמות שלהם.

יריב לוין: זה במליאה, לא פה.

יריב לוין: מי בעד אישור בקשת המיזוג?

יריב לוין: מי נגד?

יריב לוין: מי נמנע?

יריב לוין: בעד – 9

יריב לוין: נמנעים – אין

יריב לוין: לפיכך בקשת המיזוג אושרה.

יריב לוין: אני מעמיד להצבעה את הבקשה נגד המיזוג בעניין הצעת החוק של חבר הכנסת אייכלר, הצעת חוק מס ערך מוסף (תיקון – פטור בעת קניית דירה ראשונה לזוגות צעירים), התשע"ד-2014 (פ/2462/19).

יריב לוין: מי בעד ההצעה?

יריב לוין: הוא מבקש שזה לא יהיה, אז לא נכפה את זה.

יריב לוין: מי בעד?

יריב לוין: מי נגד?

יריב לוין: הוא נגד המיזוג, כלומר זה נשאר לבד.

יריב לוין: בעד – אין

יריב לוין: נמנעים – אין

יריב לוין: לפיכך הוחלט לא לאשר את המיזוג של הצעה 2462 עם שאר ההצעות.

משה גפני: אני מבקש הצעה לסדר.

יריב לוין: חבר הכנסת גפני, אני לא אמנע ממך להציע הצעה לסדר.

יריב לוין: אבל אבקש שזה יהיה בשתי דקות.

משה גפני: מכיוון שאנחנו הולכים לדון על הבקשות שלנו - - -

יריב לוין: אנחנו לא הולכים לדון, אנחנו הולכים להצביע.

משה גפני: זה הולך להיות עכשיו להחלטה.

משה גפני: אני מבקש שאם אכן מקבלים את ההצעות שלנו, הנושאים הם נושאים חדשים ולא חוזרים לוועדה.

משה גפני: אבל אם זה חוזר לוועדה ולא יקבלו את ההצעות שלנו וזה הופך להיות נושא רגיל, שזה חוזר חזרה לוועדה וממילא צריך להתחיל לדון בו, אני חושב שמבחינת התקנון אנחנו נהיה רשאים בדיונים בוועדה להתחיל להכין הסתייגויות לפי אופי הדיון שיתקיים בוועדת הכספים.

משה גפני: מדוע?

משה גפני: מכיוון שבוועדת הכספים עד עכשיו לא היה דיון על הנושאים הללו.

משה גפני: טענו "נושא חדש", ויעשו שינויים כאלה ואחרים.

משה גפני: מטיבם של דיונים תמיד זה לא יוצא כמו שזה נכנס, זה משתנה במהלך הדיונים.

משה גפני: בכל מקרה, גם אם זה נשאר אותו דבר, לאחר שנציגי הממשלה והארגונים השונים יאמרו את דברם, כמובן שעלול להיות מצב שבו אנחנו נבקש הסתייגויות.

ניסן סלומינסקי: האינפורמציה לא נכונה.

ניסן סלומינסקי: הדיון התקיים.

יריב לוין: אני לא נכנס לזה.

יריב לוין: אני לא מנהל פה את ועדת הכספים.

יריב לוין: לוועדת הכספים יש יושב-ראש, אני לא מתערב בסמכויותיו, אני לא קובע לו אם לאשר הסתייגויות או לא.

יריב לוין: זה עניין שלו, נקודה.

יריב לוין: כל הטענות האלה, טובות או לא טובות ככל שתהיינה, מקומן שם ולא פה.

יריב לוין: אנחנו לא יכולים להתערב בעניין הזה ולא נעשה את זה.

יריב לוין: אבל הודעתך נרשמה בפרוטוקול, אם יש לזה איזושהי רלוונטיות.

משה גפני: שלא יגידו שתיקה כהודאה.

יריב לוין: מעכשיו נאמר את דברינו בהצבעה.

יריב לוין: רבותי, אני אצביע סעיף-סעיף על כל טענה של "נושא חדש".

יריב לוין: הטענה הראשונה בעניין קביעת הצעת החוק כהוראת שעה (שם הצעת החוק וסעיפים 35 ו-36ב).

יריב לוין: מי חושב שמדובר בנושא חדש?

יריב לוין: ירים את ידו.

יריב לוין: מי נגד?

יריב לוין: מי חושב שלא מדובר בנושא חדש?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: לפיכך 3 בעד ו-9 נגד, נמנעים אין.

יריב לוין: נקבע שסעיף א איננו נושא חדש.

יריב לוין: סעיף ב, שטח דירה (סעיף 1, בהגדרה "דירת מגורים מוטבת" פסקה (1)).

יריב לוין: מי חושב שמדובר בנושא חדש?

יריב לוין: מי נגד?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: 3 בעד, 8 נגד, נמנעים אין.

יריב לוין: נקבע שזה לא נושא חדש.

יריב לוין: סעיף ג, היתר בנייה (סעיף 1 בהגדרה "דירת מגורים מוטבת" – פסקה (5)).

יריב לוין: מי חושב שמדובר בנושא חדש?

יריב לוין: מי נגד?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: 3 בעד, 8 נגד, נמנעים אין.

יריב לוין: לפיכך נקבע שזה לא נושא חדש.

יריב לוין: סעיף ד, מחיר הדירה לרוכש זכאי (סעיף 1, בהגדרה "דירת מגורים מוטבת" – פסקה (6)(א)).

<ארבל אסטרחן: בפסקה ד אמרת, חבר הכנסת גפני, שאם אתה היחיד שביקשת "נושא חדש", אתה חוזר בך.

משה גפני: על המיליון שקל?

<ארבל אסטרחן: על מחיר הדירה לרוכש זכאי.

משה גפני: כן, אני חוזר בי.

יריב לוין: הוא היחיד?

יריב לוין: אז הוא חזר בו.

יריב לוין: אז זה ירד.

יריב לוין: אבל צריך להודיע ליושב-ראש ועדת הכספים.

יריב לוין: סעיף ה נמשך על-ידי יושב-ראש ועדת הכספים כבר בראשית הדיון.

משה גפני: אני רוצה להגיד לחברי הוועדה, אין "נושא חדש" על המיליון שקל.

משה גפני: בקבוצות רכישה היה נושא חדש רק של יושב-ראש הוועדה והוא משך את זה.

משה גפני: ממילא זה הולך לדיון.

יריב לוין: אני לא מתערב שם.

משה גפני: אבל תבין את הפוליטיקה בעניין.

יריב לוין: אני אלמד אחר כך.

יריב לוין: אני עובר לסעיף ו', בעלות על דירה כתנאי לרוכש זכאי (סעיף 1, בהגדרת "רוכש זכאי" – פסקה (3)).

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: 3 בעד, 8 נגד, אין נמנעים.

יריב לוין: לפיכך נקבע שזה לא נושא חדש.

יריב לוין: סעיף ז', ביצוע עסקאות לרכישת דירה כתנאי לרוכש זכאי (סעיף 1 בהגדרה "רוכש זכאי" – פסקה (4)).

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: 3 בעד, 8 נגד, אין נמנעים.

יריב לוין: לפיכך נקבע שזה לא נושא חדש.

יריב לוין: סעיף ח', מימוש זכות כתנאי לרוכש זכאי (סעיף 1, בהגדרה "רוכש זכאי" – פסקה (5)).

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: 3 בעד, 8 נגד, אין נמנעים.

יריב לוין: לפיכך נקבע שזה לא נושא חדש.

יריב לוין: סעיף ט', שירות של פחות מ-12 חודשים של נכה צה"ל (סעיף 1, בהגדרה "רוכש מוטב" – פסקה (2)(ז)).

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: 3 בעד, 8 נגד, אין נמנעים.

יריב לוין: לפיכך נקבע שזה לא נושא חדש.

משה גפני: זה נכי צה"ל.

אברהם מיכאלי: הם שכחו הכול, שכחו נכי צה"ל, שכחו עניים.

יריב לוין: סעיף י', צירוף מסמכים להוכחת פרטים (סעיף 4(ב)(1) ו-(2)).

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: 3 בעד, 8 נגד, אין נמנעים.

יריב לוין: לפיכך נקבע שזה לא נושא חדש.

יריב לוין: סעיף י"א, שמיעת טענות (סעיף 5(א) ו-(ב)).

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: 3 בעד, 8 נגד, אין נמנעים.

יריב לוין: לפיכך נקבע שזה לא נושא חדש.

יריב לוין: סעיף י"ב, הצמדות נוספות (סעיף 9).

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: 3 בעד, 8 נגד, אין נמנעים.

יריב לוין: לפיכך נקבע שזה לא נושא חדש.

יריב לוין: סעיף י"ג, נתונים שדווחו למנהל (סעיף 10 בהגדרה "נתוני המנהל").

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: 3 בעד, 8 נגד, אין נמנעים.

יריב לוין: לפיכך נקבע שזה לא נושא חדש.

יריב לוין: סעיף י"ד, שנת שיווק מגרשים (סעיף 11(ב))(2)(א)).

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: 3 בעד, 8 נגד, אין נמנעים.

יריב לוין: לפיכך נקבע שזה לא נושא חדש.

יריב לוין: סעיף ט"ו, פרק זמן לפרסום ערך למטר מרובע דירתי (סעיף 12(ב)).

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: 3 בעד, 8 נגד, אין נמנעים.

יריב לוין: לפיכך נקבע שזה לא נושא חדש.

יריב לוין: סעיף ט"ז, הגדרת עשירון (סעיף 13(א)).

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: 3 בעד, 8 נגד, אין נמנעים.

יריב לוין: לפיכך נקבע שזה לא נושא חדש.

יריב לוין: סעיף י"ז, אישור ועדת כספים (סעיף 13(ו), 29(ה), 34(א), 38)).

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: 3 בעד, 9 נגד, אין נמנעים.

יריב לוין: לפיכך נקבע שזה לא נושא חדש.

יריב לוין: סעיף י"ח, שנות מאסר ויסוד נפשי (סעיף 16).

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: 3 בעד, 9 נגד, אין נמנעים.

יריב לוין: לפיכך נקבע שזה לא נושא חדש.

יריב לוין: סעיף י"ט, הארכת זכות טיעון (סעיף 19).

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: 3 בעד, 9 נגד, אין נמנעים.

יריב לוין: לפיכך נקבע שזה לא נושא חדש.

יריב לוין: סעיף כ, דרישת תשלום (סעיף 28(א)).

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: 3 בעד, 9 נגד, אין נמנעים.

יריב לוין: לפיכך נקבע שזה לא נושא חדש.

יריב לוין: סעיף כ"א, פרסום פרטים נוספים (סעיף 29(א)(5).

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: 3 בעד, 9 נגד, אין נמנעים.

יריב לוין: לפיכך נקבע שזה לא נושא חדש.

יריב לוין: סעיף כ"ב, תחילת החוק (סעיף 36).

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: 3 בעד, 9 נגד, אין נמנעים.

יריב לוין: לפיכך נקבע שזה לא נושא חדש.

יריב לוין: סעיף כ"ג, הוראות מעבר לעניין מפרט (סעיף 36א).

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: 3 בעד, 9 נגד, אין נמנעים.

יריב לוין: לפיכך נקבע שזה לא נושא חדש.

יריב לוין: סעיף כ"ד, סייג לתחולה (סעיף 37).

יריב לוין: מי בעד?

יריב לוין: מי נגד?

יריב לוין: מי נמנע?

יריב לוין: בעד – 3

יריב לוין: נמנעים – אין

יריב לוין: 3 בעד, 9 נגד, אין נמנעים.

יריב לוין: לפיכך נקבע שזה לא נושא חדש.

יריב לוין: לפיכך נקבע שכל הבקשות לנושא חדש אינן נושא חדש, למעט סעיפים ד ו-ה שנמשכו על-ידי יושב-ראש הוועדה.

יריב לוין: אני מודה לכולם.

משה גפני: אדוני יושב-ראש הוועדה, אנחנו, אלה שסבורים שזה נושא חדש, מגישים רביזיה על כל החלטה שהתקבלה.

יריב לוין: מאה אחוז.

יריב לוין: אתם זכאים ורשאים.

יריב לוין: אנחנו נודיע את המועד.

יריב לוין: תודה רבה.